Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: rozattal módosított — 1101/1996. (X. 2.) Korm. határozatot (a továbbiakban: H.) a következők szerint módosítja:
Paragraph Index: 131

b) A Bizottság elnöke a miniszterelnök, alelnöke a Miniszterelnöki Hivatalt vezető miniszter. A Bizottság működésével kapcsolatos adminisztratív teendőket a Bizottság elnöke által megbízott titkár látja el. A Bizottság tagjai: — a bizottsági tagságra vonatkozó felkérés elfogadása esetén a Magyar Tudományos Akadémia elnöke, a Magyar Művészeti Akadémia elnöke, a Széchenyi Irodalmi és Művészeti Akadémia ügyvezető elnöke; — a Kossuth-, Széchenyi- és Állami Díjjal rendelkezők, a tudományos, a műszaki, a gazdasági, a művészeti és a kulturális élet kiemelkedő képviselői köréből a Bizottság elnöke által egyéves időtartamra felkért húsz fő.

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes